REIŠKINIAI  (Lenkija)								Lithuanian

(Vykdymo laikas – 1 sek. Pentium 200 Mhz) 

Tarkime, kad X yra taisyklingai sudėtų skliaustų reiškinių aibė. Taigi, aibės X elementai yra eilutės, sudarytos tik iš skliaustų ‘(’ ir ‘)’. Aibė X apibrėžiama šitaip:
•	tuščia eilutė priklauso X;
•	jei A priklauso X, tai (A) priklauso X;
•	jei ir A, ir B priklauso X, tuomet ir jų junginys AB priklauso X.

Štai šios eilutės yra taisyklingai sudėtų skliaustų reiškiniai (todėl priklauso aibei X):
()(())()
(()(()))

O šie pavyzdžiai nėra taisyklingai sudėtų skliaustų reiškiniai (todėl nepriklauso aibei X):
(()))(()
())(()

Tegul E yra taisyklingai sudėtų skliaustų reiškinys (todėl E yra aibei X priklausanti eilutė). 
E ilgiu laikysime joje esančių atskirų skliaustų (simbolių) skaičių.
E gylis D(E) apibrėžiamas šitaip:

          ì  0                      jei E tuščia
D(E)= í  D(A)+1              jei E = (A) ir A priklauso X
          î  max(D(A),D(B))  jei E = AB ir A, B priklauso X

Pavyzdžiui, eilutės ‘()(())()’ ilgis yra 8, gylis 2.
Kiek daugiausiai galima sudaryti n ilgio ir d gylio taisyklingai sudėtų skliaustų reiškinių esant duotiems sveikiesiems teigiamiems skaičiams n ir d ?

Užduotis
Parašykite programą, kuri
•	iš tekstinės bylos PAR.IN perskaito du sveikuosius skaičius n ir d;
•	apskaičiuoja skaičių taisyklingai sudėtų skliaustų reiškinių, kurių ilgis n ir gylis d;
•	rezultatą įrašo į tekstinę bylą PAR.OUT

Pradiniai duomenys
Vienintelėje duomenų bylos PAR.IN eilutėje įrašyti du sveikieji skaičiai n ir d, atskirti vienu tarpu, 
2 £ n £ 38, 1 £ d £ 19.

Rezultatas
Vienintelėje rezultatų bylos PAR.OUT eilutėje turi būti įrašytas vienas sveikasis skaičius, reiškiantis n ilgio ir d gylio taisyklingai sudėtų skliaustų reiškinių skaičių.

Pavyzdys
Pradiniai duomenys (byla PAR.IN)		Rezultatas (byla PAR.OUT)
6 2						3

Galimi trys taisyklingai sudėtų skliaustų reiškiniai, kurių ilgis 6 ir gylis 2:
(())()
()(())
(()())